יוהאן פאליזה

יוהאן פאליזה (בגרמנית: Johann Palisa; 6 בדצמבר 1848 – 2 במאי 1925) היה אסטרונום אוסטרי, הוא היה מגלה פורה של אסטרואידים, וגילה 122 אסטרואידים בין השנים 1874–1923.

בין האסטרואידים שגילה כלולים גם 243 אידה, 216 קלאופטרה, ו-253 מתילדה  שהגשושית NEAR Shoemaker חלפה לידו.

 ביוגרפיה 
נולד בדצמבר 1848 בטרופאו בשלזיה האוסטרית (היום חלק משלזיה בצ'כיה).

בשנים 1866 עד 1870 למד מתמטיקה ואסטרונומיה באוניברסיטת וינה; עם זאת, הוא לא סיים רשמית עד 1884. למרות זאת, כבר ב-1870 הוא היה עוזר במצפה הכוכבים של האוניברסיטה, ושנה מאוחר יותר זכה במשרה במצפה הכוכבים בז'נבה.

בשנת 1872, בגיל 24, הפך פאליזה למנהל של מצפה הכוכבים של חיל הים האוסטרי בפולה. בזמן שהותו בפולה, הוא גילה את האסטרואיד הראשון, 136 אוסטריה, ב-18 במרץ 1874. בזמן שהותו במצפה הוא גילה עשרים ושבעה כוכבי לכת מינוריים ושביט אחד. במחקרו הוא השתמש בטלסקופ שובר-אור בגודל 6 אינץ'. הוא היה מנהל מצפה הכוכבים של פולה עד שנת 1880, ובמהלך מינויו שם היה בדרגה של קומנדר.

בשנת 1880 עבר למצפה הכוכבים החדש בווינה. במהלך שהותו במצפה הוא גילה 94 אסטרואידים באמצעים טלסקופיים בלבד. סך הכל בין התאריכים 1874 ו-1923 פאליזה גילה 122 אסטרואידים ונחשב אחד מהמגלים הפורים ביותר של זיהוי אסטרואידים.

ב-1883 השתתף במשלחת לאטול קרוליין כדי לצפות בליקוי החמה המלא שהתרחש ב-5 במאי מעל האי. במהלך ליקוי החמה, הוא השתתף בתצפיות לחיפוש כוכב הלכת המשוער וולקן. כמו כן במהלך שהותו שם הוא אסף דגימות של חרקים למוזיאון לטבע של וינה.

בשנת 1885 הציע למכירה את האפשרות לתת שמות לחלק מהאסטרואידים שגילה, לשם מימון נסיעה לתצפיות ליקוי חמה ב-29 באוגוסט 1886 . למרות שחלק מהשמות נמכרו נראה שלא אסף מספיק כסף ולא נסע.

בשל ריבוי תצפיות נוצר צורך באטלס למיפוי כוכבים. עם התפתחות הצילום, חבר למקס וולף ויחדיו הכינו את אטלס הצילומי הראשון לכוכבים Palisa-Wolf-Sternkarten, שפורסם במקטעים בשנים 1899, 1902, ו-1908, והכילו את המיקום של למעלה מ-4700 כוכבים.
כמו כן בשנת 1908 פאליזה פרסם קטלוג כוכבים משלו Sternenlexikon, המכיל מידע על כוכבים בין 1°- ל-19°+.

בשנת 1908 הפך להיות סגן מנהל מצפה הכוכבים בווינה.

פאליזה פרש מניהול המצפה ב-1919, אולם עדיין היו לו זכויות להמשיך תצפיות במצפה. הוא נפטר ב-2 במאי 1925.

ממוזער|שמאל|200px|קברו של יוהאן פאליזה בבית הקברות המרכזי בווינה

משפחתו
לחלק מהאסטרואידים נתן פאליזה שמות על שם בני משפחתו, ובינם אמו קתרינה, שהוא קרא על שמה את האסטרואיד 320 Katharina .

פאליזה התחתן עם אשתו השנייה, אנה בנדה, בשנת 1902. האסטרואיד 734 Benda  נקרא על שמה.

האסטרואיד 321 Florentina  נקרא על שם בתו של פאליזה, פלורנטין.

נכדתו של פאליזה הייתה גרטרוד רידן (Gertrud Rheden) בתו של האסטרונום האוסטרי . האסטרואיד 710 Gertrud נקרא על שמה.

 תגליות 
ממוזער|שמאל|200px|אסטרואיד 253 מתילדה כפי שצולם על ידי הגשושית NEAR Shoemaker

בין השנים 1874 ו-1923 פאליזה גילה 122 אסטרואידים.

הוא גם גילה את כוכב שביט C/1879 Q1 בשנת 1879.

אחת התגליות שלו היה 253 מתילדה , אשר צולם מקרוב על ידי הגשושית NEAR Shoemaker ב-27 ביוני 1997. הגשושית ביצעה מספר יעפים ליד האסטרואיד, הקרוב מביניהם במרחק 1200 ק"מ מהאסטרואיד, וצילמה 500 תמונות אשר כיסו 60% מפני השטח שלו.

 רשימת אסטרואידים שגילה 
 שם  שם זמני  תאריך גילוי  נקרא על שם 136 Austria   -  18 במרץ 1874  על שם אוסטריה 137 Meliboea   -  21 באפריל 1874  על שם מליבואה  מהמיתולוגיה היוונית 140 Siwa   -  13 באוקטובר 1874  על שם ז'יווה אלת האהבה והפריון במיתולוגיה הסלאבית 142 Polana   -  28 בינואר 1875  על שם העיירה פולה שבקרואטיה 143 Adria   -  23 בפברואר 1875  על שם הים האדריאטי 151 Abundantia   -  1 בנובמבר 1875  על שם , אלת השפע. השם ניתן על ידי האסטרונום אדמונד וייס  153 Hilda   -  2 בנובמבר 1875  על שם הילדה, בתו של האסטרונום והמתמטיקאי האוסטרי תאודור פון אופולצר שגם העניק את השם 155 Scylla   -  8 בנובמבר 1875  על שם סקילה, מפלצת מהמיתולוגיה היוונית. האסטרואיד נאבד והתגלה מחדש על ידי האסטרונום פאול וילט  בעזרת חישוב מסלול מ-1970 156 Xanthippe   -  22 בנובמבר 1875  על שם קסנתיפה אשתו של הפילוסוף היווני סוקרטס 178 Belisana   -  6 בנובמבר 1877  על שם בליסאמה, אלה מיתולוגיה הקלטית 182 Elsa   -  7 בפברואר 1878  השם במקור היה אליזבת ושונה לאלזה. ייתכן על שם הקיסרית באותה תקופה,  או כי זה היה שם נפוץ, או קרובת משפחה של מי שנתן את השם, אדמירל בורגיניון 183 Istria   -  8 בפברואר 1878  על שם חצי האי איסטריה 184 Dejopeja   -  28 בפברואר 1878  על שם  192 Nausikaa   -  17 בפברואר 1879  על שם נאוסיקה מהמיתולוגיה היוונית 195 אוריקליאה -  19 באפריל 1879  על שם אֶוּריקלֵיאָה  המינקת של אודיסאוס שזיהתה אותו עם שובו 197 Arete   -  21 במאי 1879  על שם המלכה ארטה, אמא של נאוסיקה, מהמיתולוגיה היוונית 201 Penelope  -  7 באוגוסט 1879  על שם פנלופה, אשתו של אודיסאוס 204 Kallisto   -  8 באוקטובר 1879  על שם קליסטו, נימפה מיתולוגית 205 Martha   -  13 באוקטובר 1879  על שם מרתא, דמות מהברית החדשה 207 Hedda   -  17 באוקטובר 1879  על שם הדוויג, אשתו של פרידריך אוגוסט תאודור וינקה   אסטרונום גרמני ומנהל מצפה הכוכבים בשטרסבורג 208 Lacrimosa   -  21 באוקטובר 1879  השם רומז על צער, יש אומרים שמקשר לOur lady of sorrows (שהיא מרים, אם ישו. 210 איזבלה -  12 בנובמבר 1879  מקור השם אינו ידוע 211 Isolda   -  10 בדצמבר 1879  על שם איזולדה, מהאגדה על טריסטן ואיזולדה 212 Medea   -  6 בפברואר 1880  על שם מדיאה מהמיתולוגיה היוונית 214 Aschera   -  29 בפברואר 1880  על שם אשרה, אלה מהמיתולוגיה הכנענית  216 קלאופטרה    10 באפריל 1880  על שם קלאופטרה מלכת מצרים העתיקה 218 Bianca   -  4 בספטמבר 1880  על שם זמרת הסופרנו ברתה שוורץ , אשר הייתה ידועה בשם הבמה ביאנקה ביאנצ'י 219 Thusnelda   -  30 בספטמבר 1880  על שם תֻ'סְנֵלְדַה  אשתו של המנהיג הגרמאני ארמיניוס220 Stephania   -  19 במאי 1881  על שם סטפני, נסיכת בלגיה, לרגל חתונתה עם רודולף, נסיך הכתר של אוסטריה.  השם ניתן על ידי פרנץ יוזף הראשון, קיסר אוסטריה. זהו התגלית הראשונה של פאליזה לאחר שעבר לווינה. 221 Eos   -  18 בינואר 1882  על שם אאוס, אלת השחר במיתולוגיה היוונית, לכבוד פתיחת מצפה הכוכבים החדש בווינה 222 Lucia   -  9 בפברואר 1882  על שם לוסיה, בתו של יוהאן וילצ'ק , חוקר ארקטי ומי שנתן את המימון למשלחת האוסטרית לחקר הקוטב הצפוני 223 Rosa   -  9 במרץ 1882  מקור השם אינו ידוע 224 Oceana   -  30 במרץ 1882  על שם האוקיינוס השקט, ניתן על ידי מושל הונולולו ב-1883. 225 Henrietta   -  19 באפריל 1882  על שם הנריטה, אשתו של האסטרונום פייר ז'נסן (השם ניתן על ידי ז'נסן) 226 Weringia   -  19 ביולי 1882  על שם ורינג, אחד מרובעי וינה 228 Agathe   -  19 באוגוסט 1882  על שם אגת'ה, בתו הצעירה של האסטרונום תאודור פון אופולצר שגם העניק את השם 229 Adelinda   -  22 באוגוסט 1882  על שם אדלינדה, אשתו של האסטרונום האוסטרי אדמונד וייס 231 וינדובונה -  10 בספטמבר 1882  על שם וינה, בירת אוסטריה, לפי האיות הלטיני של שמה 232 רוסיה -  31 בינואר 1883  על שם האימפריה הרוסית 235 Carolina  - 28 בנובמבר 1883  על שם אטול קרוליין, חלק מאיי ליין, היכן שפאליזה צפה בליקוי החמה של 1883, לזכר מסעו לשם. 236 Honoria   -  26 באפריל 1884  על שם הונוריה, אחותו של ולנטיניאנוס השלישי אשר ניסתה לתווך ולהתחתן עם אטילה ההוני  המחווה הובילה לטענת אטילה כאילו הוא זכאי לחלק מהאימפריה הרומית המערבית 237 Coelestina   -  27 ביוני 1884  על שם קולסטינה, אשתו של האסטרונום תאודור פון אופולצר,  ממשפחת תעשיינים ידועה בווינה 239 Adrastea   -  18 באוגוסט 1884  על שם אדרסטאה המטפלת של זאוס שגידלה אותו בהסתר מאביו קרונוס 242 Kriemhild   -  22 בספטמבר 1884  קרימהילד  אשתו של זיגפריד  מהמיתולוגיה הגרמנית  השם ניתן על ידי מוריץ פון קופנר  תעשיין ופילנטרוף אסטרונומיה ידוע 243 אידה  -  29 בספטמבר 1884  על שם הנימפה אידה שגידלה את זאוס בכרתים. 
 זהו האסטרואיד ה-45 שהתגלה על ידי פאליזה, והשם ניתן על ידי מוריץ פון קופנר
 האסטרואיד הראשון שהתגלה כבעל ירח (בשם דקטיל)
 אחד משני אסטרואידים שצולם "מקרוב" על ידי הגשושית גלילאו 244 סיטה -  14 באוקטובר 1884  על שם סיטה , בת זוגו של ראמה, אלת הזוגיות הטובה והנאמנות 248 Lameia   -  5 ביוני 1885  על שם לאמיה מאהבת של זאוס במיתולוגיה היוונית 250 Bettina   -  3 בספטמבר 1885  על שם בטינה רוטשילד (1858–1892) אשתו של אלברט סולומון אמסלם פון רוטשילד   שקנה את הזכויות לתת שם לאסטרואיד בשביל 50 פאונד 251 Sophia   -  4 באוקטובר 1885  על שם סופיה, אשתו של האסטרונום הגרמני הוגו פון זליגר  253 מתילדה   -  12 בנובמבר 1885  ככל הנראה על שם מתילדה, אשתו של האסטרונום הצרפתי מוריס לוי  הגשושית NEAR Shoemaker ביצעה לידו יעף בשנת 1997 254 Augusta   -  31 במרץ 1886  על שם אוגוסטה פון ליטרו  סופרת ומובילת תנועת נשים,  אשתו של האסטרונום הגרמני קרל ליטרו . הראשון במשפחת אסטרואידי אוגוסטה 255 Oppavia   -  31 במרץ 1886  על שם אופבה (Opava) העיר בה יוהאן פאליזה נולד (זהו שמה הצ'כי של Troppau,היום שייכת לצ'כיה) 256 ולפורגה -  3 באפריל 1886  על שם ולפורגה הקדושה, שלכבודה חוגגים את ליל ולפורגה 257 Silesia   -  5 באפריל 1886  על שם שלזיה, החלק הגרמני, היכן שיוהאן פאליזה נולד 260 Huberta   -  3 באוקטובר 1886  על שם הוברטוס, קדוש נוצרי 262 Valda   -  3 בנובמבר 1886  מקור השם אינו ידוע 263 Dresda   -  3 בנובמבר 1886  על שם העיר דרזדן 265 Anna   -  25 בפברואר 1887  על שם אנה, כלתו של האסטרונום אדמונד וייס 266 Aline   - 17 במאי 1887  על שם לינדה, בתו של האסטרונום אדמונד וייס 269 Justitia   -  21 בספטמבר 1887  Justitia אלת הצדק במיתולוגיה הרומית 273 Atropos   -  8 במרץ 1888  על שם אטרופוס, אלת הגורל, אחת משלוש המיורות במיתולוגיה היוונית 274 Philagoria   -  3 באפריל 1888  על שם מועדון בידור בעיר אולומואוץ 275 Sapientia   -  15 באפריל 1888  המילה הלטינית לחוכמה 276 Adelheid   - 17 באפריל 1888  מקור השם אינו ידוע 278 Paulina   -  16 במאי 1888  מקור השם אינו ידוע 279 Thule   -  25 באוקטובר 1888  על שם תולה אותה ארץ רחוקה בצפון במפות הרומיות ויווניות  (Ultima Thule נחשב הגבול של העולם המוכר) 280 Philia   -  29 באוקטובר 1888  על שם פיליאה  המילה היוונית לחברות ואהבה 281 לוקרישה -  3 באוקטובר 1888  על שם קרוליין לוקרציה הרשל אחת מהאסטרונומיות הראשונות 286 Iclea   -  3 באוגוסט 1889  על שם גיבורה של הרומן האסטרונומי Uranie של קאמי פלמריון 290 Bruna   -  20 במרץ 1890  על שם ברנו, עכשיו בצ'כיה (השם ניתן על ידי Hofrath August Biela לציון עיר הולדתו) 291 אליס -  25 באפריל 1890  מקור השם לא ידוע. השם ניתן על ידי אגודת האסטרונומיה של צרפת.  התגלה באופן עצמאי גם על ידי  יום אחר כך 292 Ludovica   -  25 באפריל 1890  מקור השם לא ידוע. השם ניתן על ידי אגודת האסטרונומיה של צרפת.  התגלה באופן עצמאי גם על ידי  יום אחר כך 295 Theresia   -  17 באוגוסט 1890  בעבר נחשב על שם מריה תרזה, דוכסית אוסטריה ומלכת בוהמיה והונגריה  כיוון שהשם ניתן יחד עם מספר אסטרואידים קודמים על ידי אגודת האסטרונומיה של צרפת, יש החושבים שזה פרשנות לא נכונה. 299 ת'ורה -  5 באוקטובר 1890  על שם תור אל הרעם במיתולוגיה הנורדית 301 Bavaria   - 16 בנובמבר 1890  על שם בוואריה 304 Olga   -  14 בפברואר 1891  על שם אולגה, אחייניתו של , שנתן את השם 309 Fraternitas   -  6 באפריל 1891  המילה הלטינית לאחווה 313 Chaldaea   -  30 באוגוסט 1891  על שם ארץ הכשדים, כיוון שהיו ידועים לתרומתם לאסטרולוגיה השם ניתן על ידי קתרין וולף ברוס, תורמת ופילנתרופית ידועה לתחום האסטרונומיה.  פאליזה נתן לה את הזכות לתת שם כהוקרה על תרומתה 315 Constantia   -  4 בספטמבר 1891  על שם תכונת ההתמדה 320 Katharina   -  11 באוקטובר 1891  על שם אמו של המגלה, קתרינה 321 Florentina   -  15 באוקטובר 1891  על שם בתו של פאליזה, פלורנטין 324 Bamberga   -  25 בפברואר 1892  על שם העיר במברג בדרום גרמניה, במדינת בוואריה  האסטרואיד האחרון שניתן לראות בעין בלתי מזוינת 326 Tamara   -  19 במרץ 1892  על שם תמר, מלכת גאורגיה. השם ניתן על ידי גאורגי אלכסנדרוביץ', הנסיך הגדול של רוסיה 569 מיזה   27 ביולי 1905  על שם מיזה, המופיעה בכתבי האורפיזם, כת מסתורין יוונית פילוסופית-דתית אשר בלטה במאה השישית לפנה"ס 583 Klotilde     31 בדצמבר 1905  בתו של האסטרונום אדמונד וייס 652 Jubilatrix     4 בנובמבר 1907  לכבוד שישים שנות מלכותו של פרנץ יוזף הראשון, קיסר אוסטריה 671 קרנגיה   21 בספטמבר 1908  על שם אנדרו קרנגי, נדבן אמריקאי ומייסד מכון קרנגי למדע 687 Tinette     16 באוגוסט 1909  מקור השם אינו ידוע 688 Melanie     25 באוגוסט 1909  מקור השם אינו ידוע, השם ניתן על ידי O. Prelinger 689 זיטה   12 בספטמבר 1909  על שם זיטה, נסיכת בורבון-פארמה, הקיסרית האחרונה של האימפריה האוסטרו-הונגרית, לכבוד חתונתה 703 Noëmi     3 באוקטובר 1910  על שם הברונית ולנטיין נעמי פון רוטשילד, לרגל נישואיה עם הברון סיגמונד פון ספרינגר.  נעמי הייתה בתו של אלברט סולומון אמסלם פון רוטשילד, שתרם רבות למצפה הכוכבים 710 Gertrud     28 בפברואר 1911  גרטרוד רידן (Gertrud Rheden) בתו של האסטרונום האוסטרי  ונכדתו של יוהאן פאליזה 711 Marmulla     1 במרץ 1911  כנראה השם נובע מהמילה הגרמנית העתיקה marmul, שמשמעותה שיש 716 Berkeley     30 ביולי 1911  העיר ברקלי בקליפורניה, ואוניברסיטת קליפורניה בברקלי 718 Erida     29 בספטמבר 1911  על שם Erida Leuschner, בתו של האסטרונום  719 Albert     3 באוקטובר 1911  על שם אלברט סולומון אמסלם פון רוטשילד, בנקאי ונדבן שתרם רבות לאסטרונומיה.  האסטרואיד ממשפחת אסטרואידי אמור, נחשב אבוד עד שהתגלה שוב בשנת 2000 722 Frieda     18 באוקטובר 1911  על שם פרידה הילברנד (Frieda Hillebrand), הנכדה של האסטרונום אדמונד וייס , בתו של האסטרונום קרל הילברנד (בגרמנית) ואשתו אירנה (מאסטרואיד 794) 723 Hammonia     21 באוקטובר 1911  על שם העיר המבורג 724 Hapag     21 באוקטובר 1911  על שם , חברת ספנות בעלת ראשי התיבות HAPAG.  היה אסטרואיד אבוד שהתגלה מחדש ב-1988 וקיבל גם את השם הזמני  725 Amanda     21 באוקטובר 1911  על שם אמנדה, אשתו של האסטרונום ריכרד שור  728 Leonisis     16 בפברואר 1912  על שם ליאו גנץ (בגרמנית) נשיא אגודת הרופאים בפרנפורט לכבוד יום הולדתו ה-70, ושילוב עם שם האלה איזיס הכלולה בסמל האגודה 730 Athanasia    10 באפריל 1912  על שם המילה היוונית לחיי נצח 734 Benda     11 באוקטובר 1912  על שם אנה בנדה, אשתו השנייה של יוהאן פאליזה, עימה התחתן בשנת 1902. יוחס בעבר בטעות למלחין הצ'כי קרל בנדל 750 Oskar     28 באפריל 1913  על שם אוסקר ראובן פון רוטשילד (Oskar Ruben von Rothschild) (1888–1909)  בנו הצעיר של אלברט סולומון אמסלם פון רוטשילד 782 Montefiore     18 במרץ 1914  קלריס סבג מונטפיורי (Clarice Sebag-Montefiore) אשתו של אלפונז מאייר רוטשילד  Alphonse Mayer Rothschild (1878–1942) בנו השני של אלברט סולומון אמסלם פון רוטשילד 783 Nora     18 במרץ 1914  על שם נורה הלמר, הדמות הראשית במחזה בית הבובות) של הנריק איבסן 794 Irenaea     27 באוגוסט 1914  על שם אירנה הילברנד, בתו של האסטרונום אדמונד וייס (אמא של פרידה מאסטרואיד 722) 795 Fini     26 בספטמבר 1914  מקור השם אינו ידוע, שם חיבה לשם הגרמני ג'וספין 803 Picka     21 במרץ 1915  על שם פרידריך פיק (Friedrich Pick 1867-1921), רופא צ'כי שהיה הראשון בפראג להשתמש בכלים אנדוסקופים 827 Wolfiana     29 באוגוסט 1916  על שם מקס וולף, אסטרונום גרמני 828 Lindemannia     29 באוגוסט 1916  על שם אדולף פרידריך לידמן  מהנדס בריטי ואסטרונום חובב ממוצא גרמני 867 Kovacia     25 בפברואר 1917  על שם Friedrich Kovacs, רופא שטיפל באשתו של יוהאן פאליזה 876 Scott     20 ביוני 1917  על שם גברת א. סקוט (Miss E. Scott) שעזרה רבות לחברי אוניברסיטאות באוסטריה לאחר המלחמה  בעבר יוחס בטעות לרוברט פלקון סקוט 902 Probitas     3 בספטמבר 1918  תכונת ההגינות והעמידה על עקרונות המיוחסת למגלה, יוהאן פאליזה.  השם ניתן לאחר מותו על ידי האסטרונום רידן בתמיכת אשתו של פאליזה, אנה 903 Nealley     13 בספטמבר 1918  על שם Nealley, אסטרונום חובב מניו יורק, שסייע בהכנת מפות הכוכבים המצולמות של מקס וולף ויוהאן פאליזה 932 Hooveria     23 במרץ 1920  על שם הנשיא האמריקאי הרברט הובר כהוקרה על הסיוע לאוסטריה לאחר המלחמה. האסטרואיד 1363 Herberta גם נקרא על שמו. 941 Murray    10 באוקטובר 1920  על שם הסופר והאקטיביסט גילברט מארי  על תרומתו ועזרתו לאוסטריה בחבר הלאומים ב-1920, לאחר מלחמת העולם הראשונה 964 Subamara     27 באוקטובר 1921  לטינית ל"מר מאוד", מתייחס כנראה לתנאים הקשים לצפיית אסטרואידים במצפה הכוכבים בווינה, כפי שהיה בשנים האחרונות לחייו של פאליזה 975 Perseverantia     27 במרץ 1922  על שם תכונת ההתמדה, שיוחסה למגלה. האסטרואיד נקרא לאחר מותו של פאליזה על ידי ג'וזף רידן ובתמיכת אשתו השנייה של פאליזה 996 Hilaritas     21 במרץ 1923  השם מתייחס למישהו שמח או מרוצה, תכונה שייצגה את המגלה. האסטרואיד נקרא לאחר מותו של פאליזה על ידי ג'וזף רידן ובתמיכת אשתו השנייה של פאליזה 1073 Gellivara     14 בספטמבר 1923  על שם העיר השוודית , השם ניתן על ידי ג'וזף רידן   בתמיכת אשתו השנייה של פאליזה, לכבוד העיירה השוודית בה אסטרונומים התכנסו לצפות בליקוי החמה של 1927 14309 Defoy    22 בספטמבר 1908  על שם אלזה דפוי (Ilse Defoy) (1892–1947) אשתו של כריסטוף שובארט  ואמו של האסטרונום הגרמני יואכים שובארט (Joachim Schubart)

 פרסים והנצחה 
בשנת 1876 זכה בפרס לאלנד מהאקדמיה הצרפתית למדעים. ובשנת 1906 העניקה לו האקדמיה גם את פרס ולץ .

האסטרואיד 914 Palisana, שהתגלה על ידי מקס וולף, ב-1919 נקרא על שמו, וכן מכתש פאליזה  על הירח.

בנוסף,מתוך כוונה להנציחו, שלושה אסטרואידים נקראו על שם תכונות המייצגות אותו. השמות ניתנו על ידי האסטרונום ג'וזף רידן ובתמיכת אשתו של פאליזה, אנה. 902 Probitas על שם העמידה בעקרונות, 975 Perseverantia על ההתמדה ו-996 Hilaritas על מצב רוח של שביעות רצון.

האסטרואיד 1152 Pawona  נקרא על שמו ועל שם האסטרונום מקס וולף כהוקרה על שיתוף הפעולה בינם. שם האסטרואיד מכיל שילוב של שמותיהם (Pa, Wo) עם סיומת לטינית בנקבה. השם הוצע על ידי האסטרונום השוודי אספלינד.

 קישורים חיצוניים 



 הערות שוליים 

קטגוריה:אסטרונומים
קטגוריה:אסטרונומים שעל שמם כוכב לכת מינורי
קטגוריה:זוכי פרס לאלנד
קטגוריה:ילידי 1848
קטגוריה:אוסטרים שנפטרו ב-1925